Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 426/13/7712	Svidník, 1.6.2015
EEČ : 2-60-32-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.10.2013, spisová značka Pv 426/13/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
24.08.2013 okolo 22.30 hod. pod vplyvom alkoholických nápojov a po predchádzajúcej vzájomnej dohode prišli k oplotenému dvoru rodinného domu č.p. 44 v obci Kapišová okr. XXXXX, kde XXXXX ostal dávať pozor a XXXXX vošiel cez neuzamknutú bránku na dvor rodinného domu, odtiaľ cez neuzamknuté vchodové dvere najprv do chodby a následne do izby kde spal XXXXX, ktorého tam predtým opitého uložili a zo skrine zobral kovovú pokladničku s obsahom 600,- eur ku škode XXXXX

Uznesením prokurátora Okresnej prokuratúry XXXXX zo dňa 28.10.2013, spisová značka Pv 426/13/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Odôvodnenie:
	Uznesením č.k. Pv 426/13-5 z 28.10.2013 som podľa § 216 ods. 1 Tr. por. podmienečne zastavil trestné stíhanie proti obvineným XXXXX a XXXXX pre prečin porušovania domovej slobody podľa § 20, § 194 ods. 1 Tr. zák., podľa § 216 ods. 2 Tr. por. som obvineným každému osobitne určil skúšobnú dobu v trvaní 18 (osemnásť) mesiacov a podľa § 216 ods. 4 Tr. por. som obvineným v skúšobnej dobe uložil zákaz požívať alkoholické nápoje a zákaz účasti na hazardných hrách, pričom toto uznesenie nadobudlo právoplatnosť 08.11.2013.
	Zo správ o povesti obvinených a z odpisu z registra trestov ako aj ďalších správ som zistil, že obvinení v priebehu skúšobnej doby viedli riadny život a vyhoveli uloženému zákazu v zmysle § 217 ods. 1 Tr.por. Preto bolo potrebné rozhodnúť, ta obvinení sa v skúšobnej dobe osvedčili. 
	Podľa § 217 ods. 4 Tr.por. právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor